ྐུལ་བའི་ངོར།ཨ་ཝ་ཊ་རྒྱུད་སྡེའི་ཕོ་བྲང་དུ་བླ་མའི་བྲན་དག་དབང་བསོད་ནམས་ཀྱིས་བྲིས་པའོ།།དགེ་བ་འདི་དང་དགེ་བ་གཞན་གྱི་མཐུས།།དྲིན
ཆེན་མར་གྱུར་འགྲོ་དྲུག་སེམས་ཅན་ཀུན།།གནས་སྐབས་ཚེ་རིང་ནད་མེད་འབྱོར་ལྡན་ཞིང་།།མཁའ་སྤྱོད་བགྲོད་ནས་དོན་གཉིས་ལྷུན་གྲུབ་ཤོག།སརྦ་མངྒ་ལཾ།རྗེ་བཙུན་རྡོ་རྗེ་

རྣམ་འབྱོང་བ་བརྟན་བཅུ་ཚུལ་དངོས་བུར་མྱུར་དུ་འགུགས་པའི་ཕོ་ཉ་ཞེས་བྱ་བ་བཀྲུགས།ན་མོ་གྲ་རུ་བཛྲ་ཝརྞ་ནཱི་ཡེ།།མ་ལུས་རིགས་བརྒྱའི་ཁྱབ་བདག་རྡོ་རྗེ་ཆོས།།མ་རིག་ལ་འཁོ་ན་ས་སྱའི་འཇམ་མགོན
དངདང་།།མ་ནོར་ལམ་སྟོན་དྲིན་ཅན་མཁྱེན་རབ་རྗེར།།མ་ཡེངས་སྒོ་གསུམ་གུས་པས་རྟག་ཏུ་འདུད།།གང་ཞིག་དྲན་པས་སྙིང་གི་གདུང་བ་སེལ།།བརྩོན་པས་བསྒོམས་ན་ཚེ་འདིར་ཕྱག་
ཆེན་གྱི།།དངོས་གྲུབ་རྩོལ་མཛད་བདག་གི་ཡི་དམ་ལྷ།།མཁའ་སྤྱོད་དབང་མོ་སྙིང་དབུས་པདྨོར་བྱོན།།མཆོག་ཐུན་དངོས་གྲུབ་མྱུར་དུ་ཐོབ་པ་དང་།།དང་པོའི་ལས་ཅན་ལམ་ལ་
སློབབ་པའི་ཐབས།།ཐབས་མཆོག་མཁའ་སྤྱོད་མ་དཔལ་བསྙེན་པའི་ཚུལ།།ཚུལ་ལུགས་གཞན་དང་མ་འདྲེས་འདིར་བཤད་བྱ།།དེ་ལ་འདིར་བསྟན་པའི་མངའ་བདག་རྗེ་བཙུན་ས་སྐྱ
པའི་ཐུན་མོང་མ་ཡིན་པའི་གསེར་ཚེས་རྣམས་ཀྱི་ནང་ནས་མཆོག་ཏུ་གྱུར་པ་རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་མའི་གཞིའི་བསྙེན་པ་བྱ་བའི་ཚུལ་ལ།སྦྱོར་བ་དངོས་གཞིའི་རྗེས་གསུམ་
ལས།དང་པོ་ནི་སྒྲུབ་པ་པོ་འདིའི་བྱིན་རླབས་དང་འཁྲིད་སོགས་ལེགས་པར་ཐོབ་ཅིང་ཆག་མེད་ཀྱི་རྒྱུན་དང་ལྡན་པས།གང་དུ་བྱ་བའི་གནས་ནི་དབེན་ཞིང་ཡིད་དང་མཐུན་པའི་བླ་མ་གོང

མས་བྱིན་གྱིས་བརླབས་ཤིང་ཕྱི་ནང་གི་ཉེར་འཚེ་མེད་པའི་དགོན་གནས་ལྟ་བུ།རང་གི་གནས་ཡིད་དུ་འོང་བ་སྟེང་ཤོད་པར་གསུམ་ཐམས་ཅད་དུ་རང་དབང་འདུ་བའི་སྒྲུབ་ཁང
དུ་འབྱོར་ན་བླ་བྲེས་ཡོལ་བ་སོགས་བཀོད་པ་མཛེས་པའི་ཞལ་ཤར་ལྷོ་ལྟ་བུ་ཇི་ལྟར་བདེ་བར་རྗེ་བཙུན་མའི་བྲིས་སྐུ་འབུར་སྐུ་སོགས་མཆོག་གསུམ་གྱི་རྟེན་ཡོད་ན་བཤམས།དེའི་མདུན་དུ་སྟེགས་
པང་རིམ་ཅན་སོགས་ཀྱིས་བཀབ་པའི་སྟེང་མ་ལ་རྒྱུན་དུ་ཆག་མེད་བྱེད་བཞིན་པ་ཡིན་ན་གཏོར་མ་ལྔ་ཚར་སོགས་ཇི་ཙམ་དགོས་པ་དང་།ཆག་མེད་མི་བྱེད་ན་རྗེ་བཙུན་མའི་གཏོར་མ་སྐུ་བག་ཤ་ཆང་
སོསོསོས།དང་འབྲེལ་པ་ཟླུམ་པོ་པདྨ་འདབ་བཞིས་བསྐོར་བ་མར་དཀར་གྱི་ཁུ་བས་བྱུགས་པ་ལ་མར་གྱིས་བརྒྱན་ཅི་མཛེས་པས་སྤྲས་པ་དང་།སྒོས་ཀྱི་ཆོས་དུར་བདང་།སྐྱོང་སོགས་ཀྱི་གཏོར་མ་
མཐོང་རྒྱུད་ཀྱི་ཕྱག་ལེན་བཞིན་རྒྱན་ལྡན།དེ་ཐམས་ཅད་ལ་རྡུལ་གྱི་གནོད་པ་སོགས་ཀྱིས་མི་གོས་པའི་གཏོར་ཁང་ལྟ་བུ་བྱ།མདུན་གྱི་རིམ་པ་འོག་མའི་སྟེང་དུ་ཆུ་གཉིས་སྔོན་འགྲོའི་ཉེར་སྤྱོད
དང་བཅས་པ་བཀོད་པ་ཅི་མཛེས་སུ་བཤམས།གནས་ཁང་གི་སྟབས་འགྲིགས་ན་ངེས་པར་རང་ཉིད་ཁ་ནུབ་ཏུ་ཕྱོགས་པ་དགོས་ཏེ།རྒྱལ་ཆེན་ཨིནྡྲ་བྷཱུ་ཏིའི་རྡོ་རྗེ་རྣལ་འབྱོར་མའི་སྒྲུབ་ཐབས་

སུ་རབ་ཏུ་བསྔགས་པའི་གནས་སུ་ཁ་བལྟས་ཏེ་འདུག་ལ་ཞེས་པའི་གོང་མཚན་དུ།རབ་ཏུ་བསྔགས་པའི་གནས་ནི་ཨོཾ་རྒྱན་ཏེ་ཁ་ནུབ་ཏུ་བལྟས་ལ།ཞེས་པ་དང་།རྗེ་བཙུན་རིན་པོ་ཆེས་ཞལ་
གཉིས་མའི་སྒྲུབ་ཐབས་སུ།སྟན་བདེ་བ་ལ་ཁ་ནུབ་ཏུ་བལྟས་ཏེ་འདུག་ནས་ཞེས་གསུངས་པའི་ཕྱིར།ཅི་ནས་སྟབས་མ་འགྲིགས་ན་ཁ་ཤར་ལ་སོགས་པར་བལྟས་ཀྱང་རུང་།གང་ལྟར་
ཡང་སྟན་གྱི་འོག་ཏུ་རྡོ་རྗེའི་རི་མོ་བྲིས་པའི་སྟེང་དུ་འབྲས་ནས་སོགས་བཀྲམ་པའི་སྟེང་དུ་སྟན་དང་སྔས་ནང་ཚངས་ཅན་མཚམས་མ་གྲོལ་བར་དུ་བསྐུལ་བསྐྱོད་མི་དགོས་པར་བྱས།རང་གི་མདུན།།
ནནནམ་གཡས་གཡོན་གང་བདེར་ཅོག་རྩེ་ལ་སོགས་པའི་སྟེང་དུ་དམ་ཚིག་གི་རྡོ་རྗེ་དྲིལ་བུ།མེ་ཏོག་འཐོར་སྣོད་རྫ་རྡོ་ལ་སོགས་པའི་ཐོད་གཟུགས་ཀྱི་ནང་དུ་ཆང་ལ་བུ་རམ་དང་བདུད་རྩི་རིལ་བུ་བཏབ།
པ་ཁེབ་དང་བཅས་པ།ཐོད་པ་ལྟག་སྤྲོད་ཀྱི་ཌ་མ་རུ་སོགས་སྟ་གོན་བྱ།རང་གི་བཟའ་བཏུང་གི་ཡོ་བྱད་དང་གོས་སོགས་ཀྱང་འདངས་ངེས་ཤེས་པའི་ཉེར་བསྡོགས་དང་།དགོན་སྡེ་ལྟ་བུའི་དཀོར་
སྐལ་ཀྱང་སློང་མི་དགོས་པ་བྱུང་ན་རབ་ཡིན་གསུང་།མཚམས་གཡོག་ཀྱང་ལྔ་དྲུག་དམིགས་ཁང་དུ་བཅུག་ཅིང་འཕྲལ་དུ་གཅིག་ལས་མང་བ་མི་བྱ་ཞིང་།ལྷ་རྗེ་ཡང་དམིགས་ཁོང་དུ་ཆུད་པར་བྱ་དགོས

ཏེ་དེ་རྣམས་ཉེར་བསྡོགས་ལེགས་པར་བསྒྲུབས་ནས།གཉིས་པ་དངོས་གཞི་ལ་ནམ་བྱ་བའི་དུས་ནི།རྒྱུད་ལས།།ཚེས་བཅུ་ལ་ནི་དེ་རབ་མཆོད།ཞེས་གསུངས་པས་ཚོགས་
བསགས་པར་འདོད་ན་ཡར་ངོ་དང་།སྡིག་པ་སྦྱང་བར་འདོད་ན་མར་ངོའི་ཚེས་བཅུ་གང་རུང་ལ།དེ་མ་བྱུང་ན་བླ་མ་གོང་མའི་དུས་ཆེན་སོགས་དང་།གཟའ་སྐར་འགྲིགས་པའི་མར་ངོའི་ཚེས་གྲངས་
བཟང་བའི་ཉིན་སྔ་དྲོ་བཤམས་རྣམས་གྲུབ་པར་བྱས།ཕྱི་མ་རེད་ཀྱི་དུས་ལ་གྲོགས་དམ་ཚིག་པ་འགའ་ཞིག་དང་བཅས་ཆ་གསུམ་ཞིག་བཏང་།བགེགས་གཏོར་ཕྱིར་དོར་བའི་ཚེ་སེམས་ཀྱི་དམིགས།
པ་བསྙེན་སྒྲུབ་ཟབ་མོའི་བར་ཆད་བྱེད་པའི་བགེགས་དང་ལོག་འདྲེན་ཐམས་ཅད་རྒྱངས་རིང་དུ་བསྐྲད་པར་བསམ་ཞིང་།བླ་མ་གོང་མའི་ལྗགས་གུལ་གྱི་དུད་པ་དང་ཐུན་སོགས་ཀྱིས་བྲ་བ།ཐུན་གྱི་
ངོ་ག་གསུམ་བཞི་གང་བ་དེར་མཛད་ཀྱང་ཐུན་བཞི་མ་ཉིད་བདེ་ཞིང་ལེགས་པར་འགྱུར་རོ།།ངོར་ཆེན་རྡོ་རྗེ་འཆང་ཆེན་པོས།དབང་བཞིའི་དོན་ལྡན་བསྐྱེད་རི་མ་ཟབ་མོའི་དོན།ཐུན་བཞིར་བསྒོམ་ཞིང་
གུས་པས་གསོལ་བཏབ་པས།ཞེས་གསུངས་པའི་ཕྱིར་ཐུན་གྱི་ཐོག་མར་དགོངས་ཐུན་ནས་བྱ་དགོས་པས་སྒྲུབ་ཁང་གི་ཉི་མ་མ་ནུབ་པའི་སྔོན་དུ་ཆ་གསུམ་གྱི་སྒྲུབ་གྲོགས་སོགས་ཕྱིར་སོང་མཚམས་

སྒོའི་ཕྱི་རོལ་དུ་མཐོ་བརྟན་པར་བརྩིགས་ལས་དཀར་གྱིས་བྲན་བསྐྱེད་ཆོ་ག་བྱས་ཏེ།བརྟན་བཞུགས་ཀྱི་མེ་ཏོག་གཏོར།དེ་ནས་སྟན་བདེ་བ་ལ་འདུག་སྟེ་བདག་གིས་སེམས་ཅན་ཐམས་ཅད་ཀྱི་དོན་
དུ་ཟབ་པ་ལས་ཀྱང་ཆེས་ཟབ་པའི་རྡོ་རྗེ་རྣལ་འབྱོར་མའི་བསྙེན་སྒྲུབ་བྱ་སྙམ་པ།དེ་ཡང་ངས་ཚོད་འདི་ཙམ་ལས་གྲུབ་པར་བྱ་སྙམ་པའི་ཏུར་ཏུང་པོ་མི་བྱ་བ་ཡུན་ཇི་ཙམ་འགོར་ཀྱང་ལེགས་སྙམ་པའི་
དགའ་སྒོ་དང་ལྡན་པས།ཐོག་མར་རྒྱལ་བ་རྒྱ་མཚོ་མ་ལ་སོགས་པའི་བརྒྱུད་པའི་གསོལ་འདེབས་དང་།རང་ལ་བཀའ་དྲིན་ཆེ་བའི་རྩ་བའི་བླ་མའི་བསྟོད་པ་བརྒྱ་རྩ་ལ་སོགས་པ་བྱ།དེ་ནས་སྐྱབས།།
ཡུལ་ལེགས་པར་གསལ་བཏབ་སྟེ་སྐྱབས་འགྲོ་བཞི་སྐོར་ཚིག་དང་དམིགས་པ་མ་བྲལ་བའི་སྒོ་ནས་བརྒྱ་ཙམ་དང་སེམས་བསྐྱེད་གསུམ་ལ་སོགས་པ་བླ་མའི་རྣལ་འབྱོར་རྒྱས་བསྡུས་གང་རུང་
བྱས་ནས་བླ་མ་བསྟིམ་པའི་རྐྱེན་གྱིས་རྗེ་བཙུན་མ་བསྐྱེད།ལུས་དཀྱིལ་གསོལ་འདེབས་ཡོ་ག་ཤུདྡྷོ྅འི་བར་དམིགས་པ་མ་ཡེངས་པར་ཉམས་སུ་བླངས།དེས་བཟླས་པ་ལ་འཇུག་པའི་སྔོན
དུ་དཔའ་བོ་གཡུལ་དུ་བསད་པའི་ཐོད་པའི་ཕྲེང་བ་བརྒྱ་རྩ་བརྒྱད་པའམ་ཡང་ན་སམ་བྷུ་ཊི་ལས།།ཞི་རྒྱས་དབང་དང་མངོན་སྤྱོད་ལ།།བྷོ་དྷི་རྩིས་ནི་ལས་ཀུན་བྱེད།ཅེས་གསུངས་པ་ལྟར་བྷོ་དྷི་རྩེའི་

ཕྲེང་བ་བརྒྱ་རྩ་བརྒྱད་ཀྱི་གྲངས་ལྡན་ལག་པའི་བར་དུ་བཟུང་སྟེ།ཨོཾ་པ་དེ་པ་དེ་མ་ཧཱ་ཛྙཱ་ན་མ་སརྦ་བུདྡྷ་མ་ཡཾ་བྷ་བེ་ཏ་ཧཱུྃ་ཧཱུཾ་ཧཱུྃ་ཧོ་ཧོ་ཧོ་ཨ་ཁཾ་སྭཱ་ཧཱ།ལན་གསུམ་བཟླས་པའི་ཁ།
རླངས་ཕྲེང་བར་ཕོག་པར་བྱས་ཏེ་བྱིན་གྱིས་བརླབས་པ་གཡོན་པས་བཟུང་ལ།དམིགས་པ་ནི་རང་གི་སྙིང་ཁར་ལུས་དཀྱིལ་གྱི་གཙོ་མོའི་ཐུགས་ཀར་ཆོས་འབྱུང་གྲུ་གསུམ་ཉེས་བརྩེགས་ཀྱི་ནང
དུ་ཟླ་བའི་དཀྱིལ་འཁོར་གྱི་དབུས་སུ་བོ་ཡིག་སྔགས་ཕྲེང་ཁ་དོག་དམར་པོ་གཡོན་སྐོར་དུ་འཁོར་བ་ལས་འོད་ཟེར་འཕྲོས་སེམས་ཅན་ཐམས་ཅད་ཀྱི་སྡིག་སྒྲིབ་སྦྱངས་སངས་རྒྱས་ཐམས་ཅད
མཆོད།དེ་རྣམས་ཀྱི་བྱིན་རླབས་ནུས་མཐུ་ཐམས་ཅད་འོད་ཟེར་དམར་པོའི་རྣམ་པར་སྤྱན་དྲངས་སྔགས་ཕྲེང་ལ་ཐིམ་པས་རྒྱུད་བྱིན་གྱིས་བརླབས་པར་བསམས་ལ།ཨོཾ་ཨོཾ་ཨོཾ་སརྦ་བུདྡྷ་ཌཱཀྐི་ནཱི་།
ཡེ་བཛྲ་ཝནྟ་ནཱི་ཡེ་བཛྲ་བཻ་རོ་ཙ་ནཱི་ཡེ་ཧཱུྃ་ཧཱུྃ་ཧཱུྃ་ཕཊ་ཕཊ་ཕཊ་སྭཱ་ཧཱ།ཞེས་སྒྲ་དག་ཅིང་གསལ་བར་ཚིག་གཞན་གྱིས་བར་མཆོད་པར་བརྒྱ་སྟོང་ཙམ་བཟླས།དེ་ནས་ཡིད་བཟླས་དང་རྫོགས་
རིམ་སྐབས་དང་སྦྱར།བསམ་གྱིས་མི་ཁྱབ་ཐུན་མོང་མ་ཡིན་པ་ཉམས་ལེན་གྱི་གཙོ་བོ་ཡིན་པས་མ་ཆག་པར་ནན་ཏན་བྱ།འདི་རྣམས་ཀྱི་ངག་འདོན་ཚར་ཆེན་རྡོ་རྗེ་འཆང་ཆེན་པོས་མཛད་

པཔའི་མངོན་རྟོགས་ཇི་ལྟ་བ་བཞིན་བྱ་སྟེ།སྒྲུབ་ཁང་གི་ཉི་མ་ནུབ་པ་དང་ཐུན་བསྡུས་ལ་གཏོར་བསྔོ་རྒྱས་པ་ཆག་མེད་བྱེད་བཞིན་ཡིན་ན་སྐབས་འདིར་བྱ་ཞིང་།བྱེད་བཞིན་པ་མིན་ན་རྡོ་རྗེ་རྣལ་
འབྱོར་མའི་གཏོར་བསྔོ་དང་།ངུར་ཁྲོད་བདག་པོའི་གཏོར་བསྔོ་བྱས་ལ་ཆག་མེད་གཞན་བྱ་དགོས་ན་ཡང་འདིར་བྱ།དགོངས་མི་བསྲུང་ན་བཟའ་བཏུང་ཡང་བྱས་ཏེ།ཡང་སྔར་བཞིན་གསོལ
འདེབས་ནས་བརྩམས་ཏེ་བཟླས་པའི་བར་བྱས་ལ་གཉིད་མི་བྲོ་ན་བཟླས་པ་སྲོད་མ་ཡོལ་བ་སོགས་བྱ་ཞིང་།དེ་ནས་བསམ་མི་ཁྱབ་ཀྱི་མཇུག་བསྡུ་བའམ་བར་དུ་བིར་སྲུང་སོགས་བྱེད་ན་དང་མི་བྱེད
ན་ཉལ་བའི་རྣལ་འབྱོར་གསལ་བཏབ་ལ་ཉལ།སང་ཐོ་རངས་ལྡང་བའི་རྣལ་འབྱོར་དང་བདུད་རྩི་མྱང་བ་བྱས་སྟེ་གསོལ་འདེབས་ནས་བཟླས་པའི་བར་སྒྲུབ་ཁང་ལ་ཉི་མ་མ་ཤར་གྱི་བར་དུ་བྱ།
ཞིང་ཉི་མ་འཆར་ཁར་ཐུན་བསྡུས་ཏེ་རྗེ་བཙུན་མ་དང་དུར་ཁྲོད་བདག་པོའི་གཏོར་མ་གསོས་ལ་གཏོར་བསྔོ་བྱས་ལ་ཚ་བཞེས་སོགས་བྱས།དེ་ནས་གཏོར་མ་བརྒྱ་རྩ་སོགས་དགོས་ན་སྐབས་འདིར།།
བྱས།ལུས་སྦྱངས་སོགས་ཤེས་ན་དང་མ་ཤེས་ན་བརྒྱ་ཕྱག་བསྐོར་བ་ཅི་འགྲུབ་ལ་འབད།ཡང་གསོལ་འདེབས་ནས་བཟླས་པའི་བར་གུང་མ་ཟིན་པར་དང་གུང་ཟིན་ནས་སྔར་ལྟར་ཐུན་བསྡུས་

ལ་གཏོར་བསྔོ་སོགས་ཀྱི་མཇུག་ཏུ་གུང་ཚིག་བྱ་ཞིང་ཅུང་ཞིག་ངལ་བ་སོ་ཡང་སྔར་ལྟར་ཉི་མ་ནུབ་ཀྱི་བར་དུ་བྱ་ཞིང་།དེ་ནས་གཏོར་བསྔོ་བྱ་བ་རིགས་འགྲེའོ།།གང་ལྟར
ཞག་གསུམ་ཙམ་གྱི་བར་བླ་མའི་གསོལ་འདེབས་སྐྱབས་འགྲོ་སོགས་བརྒྱ་རྩ་ཙམ་དང་རྒྱན་དུ་ལྔ་བཅུ་ཉེར་གཅིག་སོགས་ཅི་ནུས་ལས་ཧ་ཅང་མང་ན་སྔགས་ཀྱི་དངོས་གཞིའི་གྲངས་ལ་གནོད་
པས་རྒྱས་བསྡུས་འཚམས་པར་བྱས།ཡང་ཆག་མེད་ཀྱི་རིགས་དཀར་ཆ་བཞི་ལྟ་བུ་ནི་ཐོར་ཐུན་གྱི་གོང་དང་།ལམ་དུས་ནི་ཟོར་ཐུན་གྲོལ་ནས་སྔ་ཐུན་མ་ཚུགས་པའི་བར་དུ་བྱ་ཞིང་གཞན་
ཆུང་བའི་རིགས་རྣམས་ཐུན་མཚམས་གང་བྱུང་ལ་བྱས་པས་ཆོག་དེ་ཡང་ཐུན་གྱི་དགོངས་ལ་རྔ་ཕྲན་བུ་ཙམ་ལས་གཞན་བཟའ་བཏུང་གི་རིགས་གཏན་ནས་མི་བྱེད།གུང་སེང་ཡང་ཆབ
རྡོག་ལྟ་བུར་བྱེད།སྨྲ་བཅད་ཀྱང་བྱུང་ན་རྒྱུན་དུ་བྱ་སྟེ་དེ་ལྟར་མ་གྲུབ་ཚེ་ཐུན་གྱི་དགོངས་ལ་ཐ་མ་ལ་སྨྲ་བརྗོད་གཏན་ནས་མི་བྱེད།དམིགས་པ་ཡང་སྔར་བཤད་པ་དེ་དང་མ་བྲལ་བ་དང་།།དེས་དུབ
པར་གྱུར་ན་རེས་སྔགས་ཀྱི་སྒྲ་ལ་སེམས་གཏད་རེས་སྤྱན་ནས་མེ་རིའི་བར་ལ་སེམས་གཏད་པ་སོགས་མདོར་ན་སེམས་སྐད་ཅིག་ཀྱང་མ་ཡེངས་པ་གལ་ཆེ་སྟེ།གཞན་དུ་འོག་འགྱུ་རྒྱ་འབྱམ་མས་ཀྱི་ངང་ནས།

ཇིཇི་ཙམ་བཟླས་ཀྱང་ཕན་ཡོན་མི་འབྱུང་སྟེ།མགོན་པོ་ཞི་བ་ལྷས།།བཟླས་བརྗོད་དང་ནི་དཀའ་ཐུབ་དག།ཡུན་རིང་དུས་སུ་འབད་བྱས་ཀྱང་།།སེམས་གཞན་གཡེངས་པས་བཟླས་པ་ནི།།
དེ་ཉིད་རིག་པས་དོན་མེད་གསུངས།ཞེས་གསུངས་པའི་ཕྱིར་ཐུན་མཚམས་རྣམས་སུ་ཡང་ཐ་མལ་དུ་ནམ་ཡང་མ་ཤོར་བའི་ལུས་ལྷ་ངག་སྔགས་ཡིད་རྗེ་བཙུན་མའི་ང་རྒྱལ་གྱིས་དྲན་འདུན་
དདང་མ་ཐལ་བར་བྱ།ན་ཚ་སོགས་ཕྲན་བུ་དང་བདེ་སྡུག་གི་རིགས་ཅི་བྱུང་ཀྱང་བླ་མ་དཀོན་མཆོག་ལ་བློས་བཀལ་བའི་གང་ཡོང་བཤོག་སྙམ་པ་ལས་སེམས་འཚབ་ཚུབ་མི་བྱ།ཕྱོགས་ནས
ཡི་ཡི་གེ་ལྟ་བུའི་རིགས་བྱུང་ན་སྟན་ཐོག་དེ་མ་ཡིན་པ་ཞིག་ནས་ཁ་ཕྱེ་ཞིང་ལན་ཡང་དེ་ནས་བྱ་དགོས།ཟུན་གྱི་དགོངས་ལ་མི་དགོས་ཁ་མེད་ཀྱི་འཕྲོས་པ་དགོས་ཚེ་ས་མ་ཊ་ལྟ་བུ་ལ་བྲི་བ་ལས་གཞན་
མཚམས་རལ་བའི་ཉེས་པར་འགྱུར་གསུངས།བཟླས་པའི་གྲངས་ནི་གཞིའི་བསྙེན་པ་འབུམ་ཕྲག་བཞི་ཁྲི་ཕྲག་བཞི་སྟོང་ཕྲག་བཞི་བརྒྱ་ཕྲག་བཞི་རྣམས་ཀྱི་དོན་འགྲུབ་པར་གསུངས་ཤིང་།འབྲུ།
འབུམ་བྱེད་ན་འབུམ་ཕྲག་སོ་བདུན་མཛད་པ་ཕྱག་ལེན་ཡིན་ལ།གང་ལྟར་ཡང་གཞི་བསྙེན་ཙམ་ལ་ནི་ད་ལ་བྲེལ་སྙོམས་པར་བྱས་ན་ཟླ་བ་གཅིག་དང་ཞག་བཅུ་སྐོར་ལ་འགྲོ་བས་ཐོག་མར་

༅ཚུགས་འཕྲལ་བྲེལ་དྲགས་ན་དངོས་གཞི་ལ་གནོད་པས།ཐོག་མ་དང་ཐ་མར་ངལ་ཞིང་བར་དུ་བྲེལ་བ་བསྙེན་པ་ནས་འདྲ་མ་བྱ་གསུངས།དེ་ལྟར་གྲངས་ཐེབས་པ་དང
གྲུབ་ན་ཞག་གཉིས་གསུམ་གྱི་བར་སིནྡྷུ་རའི་དཀྱིལ་འཁོར་སྒྲུབ་མཆོད་བྱ་ཞིང་འདིར་མ་གྲུབ་ཀྱང་ཉེས་པ་ཆེར་མེད།གང་ལྟར་དམ་ཚིག་པ་གཅིག་གཉིས་སོགས་དང་རིམ་གྱིས་འཕྲད།ཐུན་ཐམས
ཅད་ཀྱི་མཇུག་ཏུ་མཁའ་སྤྱོད་ཞལ་བཟང་བལྟ་བའི་སྨོན་ལམ་སོགས་བསྔོ་སྨོན་ཅི་ཤེས་དགོས།དགེ་རྩ་སངས་རྒྱས་སུ་བསྔོ་བར་བྱ་བ་གལ་ཆེའོ།།གསུམ་པ་མཇུག་ནི།གནས་ཁང་དེ་
ཉིད་དམ་དེ་ཁའི་ཕྱི་སོགས་ཕྱི་སྒོ་ཚུན་གྱི་བདེ་བའི་སར་དཔེ་རིས་བཞིན་ཐིག་བཏབ་ལ།ཡོ་བྱད་སོགས་ཕྱག་ལེན་ལྟར་བཤམས།ཆོ་ག་དངོས་ནི་རྡོ་རྗེ་འཆང་དབང་ཕྱུག་རབ་བརྟན་གྱིས་
མཛད་པའི་ཡི་གེ་ཇི་ལྟ་བ་བཞིན་དུ་སྒྲུབ་པའི་གྲོགས་དང་བཅས་པས་བྱ་ཞིང་།གྲངས་ནི་རྒྱུད་ལས།།གསང་སྔགས་མ་བཟླས་མི་འགྲུབ་ཅིང་།།སྦྱིན་སྲེག་མ་བྱས་འབྲས་མི་འབྱིན།།གསང་སྔགས་འབུམ་
ཕྲག་དག་ལ་ནི།སྦྱིན་སྲེག་ཁྲི་ཕྲག་བྱ་བར་བཤད།ཞེས་གསུངས་པ་ལྟར་ལྷ་སྔགས་ཨོཾ་གསུམ་མ་དང་རྫས་ཏིལ་འབའ་ཞིག་ལ་གྲངས་ཁྲི་ཕྲག་བཞི་བྱ་དགོས་ཏེ་ཁ་བསྐང་ལྷ་སྔགས་ཁོ་ན་དགོས་པ།

རྗེཇིསུས་ཆེན་གྱིས་བདག་ཆེན་རྡོ་རྗེ་འཆང་ཆེན་པོ་ལ་ནན་ཏན་དུ་གསུངས་པ་ལྟར་ཁའུ་བྲག་རྫོང་པའི་ཕྱག་ལེན་འཁྲུལ་པ་མེད་པའོ།།དེ་ལྟ་བུ་ཉིན་གསུམ་བཞི་གང་འགྲུབ་ཀྱི་བར་བྱས་ལ།དེའི་སང་ཉིན་
ལྟ་བུར་གཏོར་འབུལ་རྒྱས་པ་བྱས་ལ།གཏང་རག་བྱ་སྟེ་དགའ་སྟོན་ལ་རོལ་བར་བྱའོ།།དཔལ་མོ་མཁའ་སྤྱོད་མ་དཔལ་བསྙེན་པའི་ཚུལ།།དངོས་གྲུབ་མྱུར་དུ་འགུགས་པའི་ཕོ་ཉ་འདི།།ཕ་རྒོད
བླ་མའི་གསུང་གི་ཉིད་ཁུ་རྣམས།།བརྗེད་པར་འཕོང་སྟེ་ཡི་གེའི་ཕྲེང་བར་སྤེལ།།རྗེ་བཙུན་ན་རོ་མཁའ་སྤྱོད་མའི་གཞིའི་བསྙེན་པ་བྱ་ཚུལ་གསལ་བར་བཀོད་པ་དངོས་གྲུབ་མྱུར་དུ་འགུགས་པའི་ཕོ་ཉ་ཞེས་བྱ
བ་འདི་ཡང་།ཕ་བླ་མ་མཁྱེན་རབ་རྡོ་རྗེ་འཆང་ཆེན་པོའི་ཞབས་རྡུལ་ཡུན་རིང་དུ་བརྟེན་ཅིང་གསུང་གི་བདུད་རྩིས་སྐལ་བ་བཟང་པོར་གྱུར་པའི་བཀའ་འབངས་ཀྱི་ཐ་ཆུང་ལྷུན་གྲུབ་ཀྱིས་རང་དང་སྐལ་བ་མཉམ་པ་
རྣམས་ལ་སྨན་པའི་ཕྱིར།ཐུབ་བསྟན་ར་བ་སྐད་ཀྱི་ཆོས་གྲར་སུག་བྲིས་སུ་བགྱིས་པ་དགེ་ཞིང་བཀྲ་ཤིས་པར་གྱུར་ཅིག།ཤུ་བྷཾ།།